Technothriller

Technothrilleren er en litterær hybridsjanger, som deler motiv og struktur med  spionromanen, thrilleren, krigsromanen og science fiction. 

Verker i denne sjangeren inneholder i forhold til andre litterære sjangere en uvanlig stor mengde tekniske detaljer, for eksempel navn på våpen, størrelse kaliber, hardware-detaljer og elektroniske ord og uttrykk. Bare den mest teknisk orienterte science fiction nærmer seg technothrillerens detaljeringsnivå. Selv om technotrillere er filmatisert og kopiert i andre medier, er dette først og fremst en litterær sjanger rett og slett på grunn av at mengden av faktaopplysninger som kjennetegner den knapt kan formidles i andre media enn trykt skrift. 

Bøker innen sjangeren inneholder gjerne en stor mengde detaljer om den indre mekanikken, virkemåten og organiseringen av så vel «harde» objekter som for eksempel våpen og våpensystemer, som menneskelige tiltak som spionasje, kampkunst, politikk, historie, forskning og annet.

Technothrillere hevdes ofte å være underholdningslitteratur skrevet eksklusivt for menn, uten at dette kan sies bevist. Forfattere som for eksempel Dan Brown og Jan Guillou, hvis thrillere kan sies å tilhøre sjangeren, har også et stort kvinnelig publikum.

Ettersom teknologi blir stadig viktigere i det globale samfunnet, og dermed også i moderne thrillere, er sjangeren til en viss grad blitt mer diffus.  

Opprinnelse
Michael Crichton hevdes ofte å være sjangerens «far».http://www.guardian.co.uk/books/2006/dec/03/sciencefictionfantasyandhorror.michaelcrichton The Guardian, desember 2006http://www.barnesandnoble.com/writers/writerdetails.asp?cid=883019#interview Barnes & Noble, interview med Crichton, 2005 Hans tidlige roman The Andromeda Strain fra 1969 (norsk utgave Døden fra rommet, 1971), om et dødelig virus fra verdensrommet som bringes tilbake til jorden med en amerikansk romsonde, blandet trekk fra teknisk orientert science fiction, detektivfortellingen og thrilleren. 

Som opphavsmenn til den militære technothrilleren regnes gjerne Craig Thomas med sin roman Firefox (1977) (norsk utgave Firefox, 1985) og Tom Clancy med The Hunt for Red October 1984 (Jakten på Rød oktober 1986).

 Noen viktige technothriller- forfattere og verker 

 Tom Clancy
 The Hunt for Red October 
 Red Storm Rising
 Larry Bond
 Red Phoenix 
 Vortex 
 Cauldron.
 Patrick Robinson
 Nimitz Class
 Dan Brown
 Angels and Demons 
 Deception Point 
 Digital Fortress 
 Eric L. Harry
 Arc Light 
 Philip Kerr
 The Grid 
 A Philosophical Investigation
 The Second Angel
 Michael Crichton
 The Andromeda Strain 
 Jurassic Park 
 Prey (novel)
 Next (novel)  
 James Phelan
 Clive Cussler
 James H. Cobb
 Caleb Carr
 Killing Time 
Ralph Peters
 The War in 2020
 Red Army
 Dead Hand
 Leonard Crane
 Ninth Day of Creation 
 Matthew Reilly
 Ice Station
 Area 7
 Scarecrow

Referanser

Kategori:Litterære sjangre